HWƆƆMI MƆ
Sane Bimi: Anɛ o le munyu nɛ ngɛ ngmami nɛ ɔ mi lo?
Ngmami: Yoh 3:16
Womi ɔ Hami: A tsɔɔ bɔ nɛ o ma ná Yesu gbenɔ ɔ he se ha a ngɛ Hwɔɔmi Mɔ nɛ ɔ mi.
HWƆƆMI MƆ (se mi)
Sane Bimi: Moo hyɛ sane bimi nɛ ɔ, kɛ heto komɛ. [Kane kekle sane bimi ɔ kɛ hetohi nɛ ngɛ sisi ɔ kɛ tsɔɔ lɛ.] Kɛ mo hu o susu kɛɛ?
Ngmami: Mat 4:1-4
Womi ɔ Hami: Akɛnɛ Abosiami kɛ Yesu sɛɛ ní, nɛ e ka lɛ he je ɔ, wa ma nyɛ ma de kaa Abosiami ji nɔ ko nɛ e ngɛ nitsɛnitsɛ. Mɛni hu nɛ Baiblo ɔ de ngɛ Abosiami he? A tsɔɔ níhi fuu nɛ kɔɔ e he ngɛ munyu nɛ ɔ mi.
KAIMI Ɔ HE NINE FƆMI WOMI
Womi ɔ Hami: Wa ngɛ ní peemi ko nɛ e he hia nɛ maa ya nɔ ɔ he nine fɔmi womi gbae. [Moo ngɔ nine fɔmi womi ɔ kɛ ha wetsɛ ɔ.] Ngɛ March 23 nɔ ɔ, nihi ayɔhi abɔ ngɛ je kɛ wɛ ma bua a he nya kɛ kai Yesu Kristo gbenɔ ɔ, nɛ a maa bu Baiblo mi munyu ko nɛ tsɔɔ bɔ nɛ wa ma ná Yesu gbenɔ ɔ he se ha a tue. A tsɔɔ he nɛ a maa kpe ngɛ, kɛ be nɛ a maa kpe ngɛ kpɔ nɛ ɔ mi ɔ ngɛ nine fɔmi womi nɛ ɔ nɔ. Wa kpa mo pɛɛ nɛ o ba eko.
DLA MO NITSƐ O FIƐƐMI MUNYU
Moo hyɛ nɔ́ nɛ a ngma a nɔ kɛ dla mo nitsɛ o fiɛɛmi munyuhi.